Miador cincento

miniatura|Un miador cincento de pé na herba
O **miador cincento** ou **miador cinsento**  (***Dumetella carolinensis***) é unha ave paseriforme de medio tamaño de América do Norte e Central da familia dos mímidos. É o único membro do xénero ***Dumetella***. Igual que outras especies de miadores, como *Melanoptila glabrirostris*, encóntrase entre as liñaxes máis basais dos Mimidae, probablemente é un parente máis próximo da ensamblaxe dos *Allenia*, *Margarops*, *Ramphocinclus* e *Cinclocerthia* do Caribe que dos *Mimus*, *Melanotis* e *Toxostoma*. O seu nome de miador (ou, noutras linguas, paxaro gato) débese ás súas vocalizacións parecidas ao miar dun gato.

## Taxonomía 
O nome *Dumetella* está baseado no termo latino *dūmus* ("mato espiñento");

A especie foi descrita primeiramente por Carl Linné na súa edición de 1776 de *Systema naturae*. O seu nome orixinal era *Muscicapa carolinensis* porque daquela se cría que era algún tipo de papamoscas do Vello Mundo (seguramente debido á súa coloración monótona, non similar á máis rechamante dos outros mímidos).

Shaw (e seguidmente C.T. Wood) usou o nome específico de Louis Pierre Vieillot *felivox*. Isto significa "voz de gato", unha contracción do latín *felis* ("gato") e *vox* ("voz"). Vieillot, a diferenza dos autores anteriores, cría que o paxaro era un verdadeiro tordo (*Turdus*). Entre as medidas estándar, a corda alar é de 8,4-9,8 cm, a cola é de 7,2-10,3 cm, o culme é de 1,5-1,8 cm e o tarso é de 2,7-2,9 cm. Os miadores cincentos son de cor gris chumbo liso en practicamente todo o corpo. A parte superior da cabeza é máis escura. A parte inferior das cobertoiras da cola é de cor enferruxada, e as rémixes e rectrices son negras, algunhas con beiras brancas. O bico delgado, os ollos e as patas e pés son tamén anegradas. Os machos e femias non se poden distinguir polo seu aspecto; os diferentes comportamentos na estación reprodutora adoitan ser a única pista para o observador. Os xoves son incluso máis lisos en coloración, con cobertoiras de debaixo da cola beixes.

### Vocalizacións 
Esta especie recibe o seu nome pola súa vocalización similar ao miar dos gatos. Como moitos membros dos Mimidae (en particular os *Mimus*), tamén imita sons doutras aves ou de ras ou mesmo sons mecánicos. Debido á súa ben desenvolvida sirinxe, pode facer dous sons ao mesmo tempo. A chamada de alarma lembra as chamadas tranquilas dun lavanco real macho.

A canción do miador cincento distínguese doadamente do *Mimus polyglottos* ou do *Toxostoma rufum* porque o *Mimus* repite as súas frases ou "estrofas" tres ou catro veces, e o *Toxostoma* xeralmente dúas veces, pero o miador canta a maioría das súas frases só unha vez. A canción do miador descríbese usualmente como máis áspera e menos musical que a dun *Mimus*.

En contraste con moitas aves canoras que elixen un pousadeiro prominente para cantar, o miador adoita elixir cantar desde dentro dun arbusto ou árbore pequena, onde está oculto pola follaxe.

## Distribución e hábitat 
É nativo da América do Norte temperada ao leste das Montañas Rochosas, migra ao sueste dos Estados Unidos, México, América Central e o Caribe en inverno; excepto aves vagantes ocasionais, sempre permanece ao leste da Cordillera Americana. Son vagantes extremadamente raros no oeste de Europa. Normalmente están presentes nos seus territorios de reprodución en maio, a maioría marchan para desprazarse aos seus cuarteis de inverno en setembro/outubro; parece ser que esta especie está ampliando a súa estadía na súa área de verán, e hoxe en día algúns permanecen ata a metade do inverno bastante ao norte, en Ohio. O miador cincento é unha especie migratoria. A migración de primavera vai de marzo a maio, e en outono de finais de agosto a novembro.

O miador tende a evitar os bosques densos ininterrompidos, e non habita en bosques de coníferas. Prefiren un substrato vexetal denso, especialmente se hai vexetación espiñenta. Durante a estación invernal, o miador ten afinidade polos arbustos cheos de bagas, especialmente na proximidade de fontes de auga. Estes paxaros forraxean principalmente no chan entre as follas caídas, mais tamén en arbustos e árbores. Principalmente comen artrópodos e bagas. Nos meses de inverno as *Cymbopetalum mayanum* (Annonaceae) e *Trophis racemosa* (Moraceae) están cargadas de froitos que gostan a esta especie, e tales árbores poden plantarse para atraer o miador cincento en parques e xardíns. e aproximadamente o 50 % da súa dieta son froitos e bagas. Tenden a peteirar máis froita da que poden comer. Tamén comen larvas de escaravellos da fariña, miñocas de terra, escaravellos, e outros insectos. En verán, comen principalmente formigas, escaravellos, saltóns, eirugas e avelaíñas. Tamén comen bagas, cereixas, bagas de sabugueiro, hedra velenosa, loureiro e amoras. Tamén adoitan peteirar os ovos doutras especies de aves, pero non se sabe se fan isto para suplementar a súa dieta ou para reducir a competición pola comida doutras aves.

## Predación e ameazas 
O miador cincento pode ser atraído polos sons "psssh psssh psssh". Non temen os predadores e respóndenlles agresivamente batendo as súas ás e movendo a cola facendo o seu característico miar. Tamén se sabe que incluso atacan e peteiran os predadores que se achegan demasiado aos seus niños. Tamén destrúen o bico os ovos postos por aves que realizan parasitismo de posta como o *Molothrus ater*.

Esta especie está moi espallada e xeralmente é abundante, aínda que os seus hábitos discretos fan que pareza menos común do que é. A IUCN non a considera ameazada debido á súa grande área de distribución e número.

Porén, en Bermuda os miadores cincentos eran antes moi comúns, pero a súa cantidade reduciuse moito nos últimos anos pola deforestación e predación dos niños por especies introducidas (como o *Pitangus sulphuratus* e o estorniño pinto *Sturnus vulgaris*). Nos Estados Unidos esta especie goza de protección legal pola Lei do Tratado de Aves Migratorias de 1918.

## Galería 

Ficheiro:Dumetella carolinensis-calling.jpg|Facendo a súa chamada en Naperville Riverwalk , Illinois.
Ficheiro:Dumetella carolinensis -Wildwood Preserve Metropark, Toledo, Ohio, USA -calls-8.ogv|Adulto "miando" como un gato en Wildwood Preserve Metropark, Ohio.
Ficheiro:Catbird in Central Park (14585).jpg|Nunha maceira silvestre en Nova York.
Ficheiro:Gray Catbird nest and egg.jpg|Niño e ovo nun arbusto de cedro a 1,2&nbsp;m sobre o chan.
Ficheiro:Grey catbird (Dumetella carolinensis) Orange Walk.jpg|En Belize.
Ficheiro:Grey catbird (Dumetella carolinensis) feeding on custard apple (Annona reticulata) Orange Walk.jpg|Alimentándose nunha anona (*Annona reticulata*).
Ficheiro:20240504 gray catbird vocalizing pleasant valley ws wm.webm|Elaborada vocalización distinta da dos gatos.

## Notas 
## Véxase tamén 
### Ligazóns externas 
*Texto sobre o miador cincento – Cornell Lab of Ornithology
*
*Miador cincento – *Dumetella carolinensis* – USGS Patuxent Bird Identification InfoCenter
*Bermuda Online: Fauna de Bermuda. 
*Catbird at BirdHouses101.com 
*Life Histories of Familiar North American Birds: Gray Catbird.
* 
* Sons do miador cincento no Museo de Historia Natural da Florida

### Bibliografía 
#### Libros 
* Cimprich, D. A., and F. R. Moore. 1995. *Gray Catbird (Dumetella carolinensis)*. In *The Birds of North America*, No. 167 (A. Poole and F. Gill, eds.). The Academy of Natural Sciences, Philadelphia, and The American Ornithologists’ Union, Washington, D.C.

#### Artigos 
* Belles-Isles JC & Picman J. (1986). *Destruction of Heterospecific Eggs by the Gray Catbird*. Wilson Bulletin. vol **98**, no 4. pp.&nbsp;603–605.
* Boughey MJ & Thompson NS. (1976). *Species Specificity and Individual Variation in the Songs of the Brown Thrasher Toxostoma-Rufum and Catbird Dumetella-Carolinensis*. Behaviour. vol **57**, no 1-2. pp.&nbsp;64–90.
* Cimprich DA & Moore FR. (2006). *Fat affects predator-avoidance behavior in gray catbirds (Dumetella carolinensis) during migratory stopover*. Auk. vol **123**, no 4. pp.&nbsp;1069–1076.
* Dolby AS, Clarkson CE, Haas ET, Miller JK, Havens LE & Cox BK. (2005). *Do song-phrase production rate and song versatility honestly communicate male parental quality in the Gray Catbird?*. Journal of Field Ornithology. vol **76**, no 3. pp.&nbsp;287–292.
* Eddins ME & Rogers DT, Jr. (1992). *Autumnal migration of the gray catbird through coastal Alabama*. Journal of Field Ornithology. vol **63**, no 4. pp.&nbsp;401–407.
* Garvin MC, Basbaum JP, Ducore RM & Bell KE. (2003). *Patterns of Haemoproteus beckeri parasitism in the gray catbird (Dumatella carolinensis) during the breeding season*. Journal of Wildlife Diseases. vol **39**, no 3. pp.&nbsp;582–587.
* Garvin MC, Scheidler LC, Cantor DG & Bell KE. (2004). *Abundance and temporal distribution of Ornithonyssus sylviarum Canestrini and Fanzago (Acarina: Mesostigmata) in gray catbird (Dumatella carolinensis) nests*. Journal of Vector Ecology. vol **29**, no 1. pp.&nbsp;62–65.
* Hauber ME. (1998). *Single-egg removal from an artificial nest by the gray catbird*. Wilson Bulletin. vol **110**, no 3. pp.&nbsp;426–429.
* Hazelton PK, Robel RJ & Dayton AD. (1984). *Preferences and Influence of Paired Food Items on Energy Intake of American Robins Turdus-Migratorius and Gray Catbirds Dumetella-Carolinensis*. Journal of Wildlife Management. vol **48**, no 1. pp.&nbsp;198–202.
* Johnson EJ & Best LB. (1982). *Factors Affecting Feeding and Brooding of Gray Catbird Dumetella-Carolinensis Nestlings*. Auk. vol **99**, no 1. pp.&nbsp;148–156.
* Lent RA. (1992). *Variation in gray catbird nest morphology*. Journal of Field Ornithology. vol **63**, no 4. pp.&nbsp;411–419.
* Long R. (1981). *Catbird Dumetella-Carolinensis in the Channel Islands*. British Birds. vol **74**, no 12. pp.&nbsp;526–527.
* Marsh RL. (1977). *Biochemical and Structural Adaptations in the Flight Muscles of the Migratory Catbird Dumetella-Carolinensis*. American Zoologist. vol **17**, no 4. pp.&nbsp;894–894.
* Marsh RL. (1981). *Catabolic Enzyme Activities in Relation to Pre Migratory Fattening and Muscle Hypertrophy in the Gray Catbird Dumetella-Carolinensis*. Journal of Comparative Physiology B Biochemical Systemic & Environmental Physiology. vol **141**, no 4. pp.&nbsp;417–424.
* Marsh RL. (1983). *Adaptations of the Gray Catbird Dumetella-Carolinensis to Long Distance Migration Energy Stores and Substrate Concentrations in Plasma*. Auk. vol **100**, no 1. pp.&nbsp;170–179.
* Marsh RL. (1984). *Adaptations of the Gray Catbird Dumetella-Carolinensis to Long Distance Migration Flight Muscle Hypertrophy Associated with Elevated Body Mass*. Physiological Zoology. vol **57**, no 1. pp.&nbsp;105–117.
* Marshall JS, Glover PAR, Buechi KA & VanDruff LW. (2001). *Nest reuse by a Gray Catbird*. Wilson Bulletin. vol **113**, no 3. pp.&nbsp;337–338.
* Mollhoff WJ. (1976). *Successful Parasitism of the Gray Catbird by the Brown-Headed Cowbird*. Wilson Bulletin. vol **88**, no 3. pp.&nbsp;504–505.
* Pence DB & Casto SD. (1975). *The Systematic Position of the Gray Catbird Dumetella-Carolinensis as Indicated by Its Nasal Mites Acarina Dermanyssidae Rhinonyssinae*. Wilson Bulletin. vol **87**, no 1. pp.&nbsp;75–82.
* Powell MC. (1978). *A Gray Catbird Nest in Duval County Florida USA*. Florida Field Naturalist. vol **6**, no 2.
* Preston K. (1989). *Gray Catbird in County Cork New to Britain and Ireland Uk*. British Birds. vol **82**, no 1. pp.&nbsp;1–3.
* Raynor GS. (1979). *Weight and Size Variation in the Gray Catbird Dumetella-Cardinensis*. Bird Banding. vol **50**, no 2. pp.&nbsp;124–144.
* Rivers JW & Sandercock BK. (2004). *Predation by gray catbird on brown thrasher eggs*. Southwestern Naturalist. vol **49**, no 1. pp.&nbsp;101–103.
* Scott DM. (1977). *Cowbird Parasitism on the Gray Catbird at London Ontario Canada*. Auk. vol **94**, no 1. pp.&nbsp;18–27.
* Stevenson HM & Menk GE. (1978). *The Breeding Status of the Gray Catbird in Florida*. Florida Field Naturalist. vol **6**, no 1. pp.&nbsp;13–15.
* Stewart PA. (1969). *Prey in 2 Screech Owl Nests Otus-Asio Dumetella-Carolinensis Vermivora-Ruficapilla Melospiza-Melodia Microtus-Ochrogaster Heterodon-Platyrhinos*. Auk. vol **86**, no 1.
* Young AM. (1968). *Predation by Catbirds on Dragonflies Dumetella-Carolinensis*. Condor. vol **70**, no 2.